CELEX: 32011D0404
Language: da
Date: 2011-07-07 00:00:00
Title: 2011/404/EU: Kommissionens gennemførelsesafgørelse af 7. juli 2011 om EU-tilskud til aktioner af hastende karakter til bekæmpelse af aviær influenza i Tyskland i november 2010 (meddelt under nummer K(2011) 4773)

|






2011/404/EU: Kommissionens gennemførelsesafgørelse af 7. juli 2011 om EU-tilskud til aktioner af hastende karakter til bekæmpelse af aviær influenza i Tyskland i november 2010 (meddelt under nummer K(2011) 4773)  

EU-Tidende nr. L 180 af 08/07/2011 s. 0050 - 0051



		Kommissionens gennemførelsesafgørelseaf 7. juli 2011om EU-tilskud til aktioner af hastende karakter til bekæmpelse af aviær influenza i Tyskland i november 2010(meddelt under nummer K(2011) 4773)(Kun den tyske udgave er autentisk)(2011/404/EU)EUROPA-KOMMISSIONEN HAR —under henvisning til traktaten om Den Europæiske Unions funktionsmåde,under henvisning til Rådets beslutning 2009/470/EF af 25. maj 2009 om visse udgifter på veterinærområdet [1], særlig artikel 4, ogud fra følgende betragtninger:(1) Aviær influenza er en infektiøs virussygdom hos fjerkræ og andre fugle i fangenskab, som har alvorlige konsekvenser for fjerkræopdrættets rentabilitet, og som forårsager forstyrrelser i handelen inden for EU og eksporten til tredjelande.(2) I tilfælde af et udbrud af aviær influenza er der en risiko for, at sygdomsagensen kan sprede sig til andre fjerkræbedrifter i den pågældende medlemsstat, men også til andre medlemsstater og tredjelande via handel med levende fjerkræ eller produkter heraf.(3) Ved Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF [2] er der foreskrevet hasteforanstaltninger, som medlemsstaterne i tilfælde af et udbrud straks skal gennemføre for at forebygge yderligere spredning af virusset.(4) Ved beslutning 2009/470/EF er der fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. I henhold til artikel 4, stk. 2, i nævnte beslutning kan medlemsstaterne få EU-tilskud til dækning af visse udgifter i forbindelse med foranstaltninger til udryddelse af aviær influenza.(5) Ved artikel 4, stk. 3, første og andet led, i beslutning 2009/470/EF er der fastsat bestemmelser om, hvor stor en andel af medlemsstaternes udgifter der kan dækkes af EU-tilskuddet.(6) Udbetaling af EU-tilskud til aktioner af hastende karakter til udryddelse af aviær influenza finder sted efter reglerne i Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF [3].(7) Der var udbrud af aviær influenza i Tyskland i november 2010. Tyskland traf foranstaltninger til bekæmpelse af disse udbrud i overensstemmelse med direktiv 2005/94/EF.(8) De tyske myndigheder har i form af rapporter forelagt for Den Stående Komité for Fødevarekæden og Dyresundhed og ved hjælp af kontinuerlig forelæggelse af oplysninger om udviklingen i sygdomssituationen påvist, at de på en effektiv måde har gennemført de kontrolforanstaltninger, der er omhandlet i direktiv 2005/94/EF, og hurtigt har kunnet forhindre sygdommen i at brede sig.(9) De tyske myndigheder har derfor opfyldt alle deres tekniske og administrative forpligtelser vedrørende de foranstaltninger, der er omhandlet i artikel 4, stk. 2, i beslutning 2009/470/EF og artikel 7 i forordning (EF) nr. 349/2005.(10) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —VEDTAGET DENNE AFGØRELSE:Artikel 1EU-tilskud til Tyskland1. Der kan ydes EU-tilskud til Tyskland til delvis dækning af landets udgifter til foranstaltninger i medfør af artikel 4, stk. 2 og 3, i beslutning 2009/470/EF til bekæmpelse af aviær influenza i Tyskland i november 2010.2. Størrelsen af det i stk. 1 omhandlede EU-tilskud fastsættes ved en senere afgørelse, som vil blive vedtaget efter proceduren i artikel 40, stk. 2, i beslutning 2009/470/EF.Artikel 2AdressatDenne afgørelse er rettet til Forbundsrepublikken Tyskland.Udfærdiget i Bruxelles, den 7. juli 2011.På Kommissionens vegneJohn DalliMedlem af Kommissionen[1] EUT L 155 af 18.6.2009, s. 30.[2] EUT L 10 af 14.1.2006, s. 16.[3] EUT L 55 af 1.3.2005, s. 12.--------------------------------------------------